[{"text_idx": "#000005", "text": "Cyhoeddi enillydd Her Gyfieithu 2021"}, {"text_idx": "#000006", "text": "[Read this page in English]"}, {"text_idx": "#000008", "text": "Mae Robin Farrar yn diwtor iaith llawrydd sydd ar hyn o bryd yn byw yn Rambouillet ger Paris. Fe\u2019i magwyd ar aelwyd ddwyieithog ym Mynydd Llandyga\u0301i ger Bangor. Astudiodd radd mewn Mathemateg, a bu\u2019n ymddiddori hefyd mewn materion amgylcheddol, cyn troi fwyfwy at faes ieithoedd. Bu\u2019n ymgyrchydd gweithgar gyda Chymdeithas yr Iaith, gyda chyfnod fel Cadeirydd ac yna fel Ysgrifennydd y mudiad. Wedi symud i fyw yn Ffrainc yn 2018, mae\u2019r diddordeb mewn ieithoedd yn parhau, ond fel athro a chyfieithydd erbyn hyn. Yn hytrach na dilyn gwersi traddodiadol, bu\u2019n hogi ei sgiliau Ffrangeg wrth fyw, gweithio a gwneud gwahanol weithgareddau, megis gwersi drama, trwy gyfrwng yr iaith. Yn ogystal a\u0302 siarad Cymraeg, Saesneg a Ffrangeg, mae\u2019n siarad rywfaint o Bwyleg ac wrthi\u2019n dysgu Basgeg."}, {"text_idx": "#000010", "text": "Yr her eleni oedd cyfieithu cyfres o dair cerdd gan y bardd Samira Negrouche o\u2019r Ffrangeg i\u2019r Gymraeg. Mae Samira Negrouche yn fardd ac yn gyfieithydd o Algeria, sy\u2019n byw yn Algiers. Fe\u2019i magwyd mewn teulu Tamazight ac mae\u2019n ystyried yr iaith honno, ynghyd a\u0302\u2019r Ffrangeg ac Arabeg, yn fam ieithoedd iddi. Hyfforddodd fel meddyg ond mae hi bellach wedi ymroi\u2019n llwyr i ysgrifennu, cyfieithu a phrosiectau creadigol. Yn llais pwysig yn ei gwlad, mae ei barddoniaeth wedi ei chyfieithu i dros ugain o ieithoedd."}, {"text_idx": "#000011", "text": "Mewn cystadleuaeth gref, disgrifiodd y beirniad, Sia\u0302n Melangell Dafydd, yr enillydd yn: \u201cGyfieithydd gofalus, sydd wedi mentro ac wedi canfod cymalau syml, gwefreiddiol i adael i lais Samira deithio i\u2019r Gymraeg, ac i\u2019r ddau lais fodoli hefo\u2019i gilydd.\u201d"}, {"text_idx": "#000013", "text": "Cynhelir digwyddiad digidol i ddathlu llwyddiant Robin, ynghyd a\u0302 nodi canmlwyddiant PEN Rhyngwladol heno (29 Medi) am 5.30pm. Cliciwch yma i gofrestru."}, {"text_idx": "#000015", "text": "Winner of Her Gyfieithu 2021 announced"}, {"text_idx": "#000019", "text": "\u2018Daphne\u2019s sons\u2019 (er cof am / in memory of Daphne Caruana Galizia)"}, {"text_idx": "#000025", "text": "\u2018Yn olrhain dy olion di\u2019"}]